Diari Oficial de la Generalitat Valenciana


Sumari del DOGV 7294, del 12-06-2014 (2014/5347)

RESOLUCIÓ de 9 de juny de 2014, de la Conselleria d'Infraestructures, Territori i Medi Ambient, per la qual es modifica la base primera de la convocatòria ordinària d'exàmens teòrics per a l'obtenció de títols nauticoesportius, aprovada mitjançant la Resolució d'11 de novembre de 2013, de la Conselleria d'Infraestructures, Territori i Medi Ambient, per a l'any 2014.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7294

Data del DOGV
:   12-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/5347


Data del document
:   09-06-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Correcció d'errades

Anàlisi jurídica

 Descriptors 

:   * examen

RESOLUCIÓ de 9 de juny de 2014, de la Conselleria d'Infraestructures, Territori i Medi Ambient, per la qual es modifica la base primera de la convocatòria ordinària d'exàmens teòrics per a l'obtenció de títols nauticoesportius, aprovada mitjançant la Resolució d'11 de novembre de 2013, de la Conselleria d'Infraestructures, Territori i Medi Ambient, per a l'any 2014. [2014/5347]  
Pel fet que s'han produït problemes tècnics de caràcter informàtic en els processos telemàtics de matrícula, que estan impedint als ciutadans la inscripció en les proves nàutiques convocades per la Conselleria d'Infraestructures, Territori i Medi Ambient, per a l'obtenció de les titulacions per al maneig d'embarcacions de recreació, previstes per als dies 27 i 28 de juny de 2014, i a fi de garantir el funcionament correcte i l'organització de les proves, així com evitar ocasionar perjuís als ciutadans interessats la realització de les proves esmentades, es considera convenient la modificació de la base primera de la Resolució d'11 de novembre de 2013, per la qual es convoquen els exàmens teòrics de les proves esmentades, i s'amplia el termini de matrícula previst per a les proves que tindran lloc els dies 27 i 28 de juny de 2014. Per tot això, resolc:  
  
Primer  
Modificar la base primera de la Resolució d'11 de novembre de 2013, de la Conselleria d'Infraestructures, Territori i Medi Ambient, i ampliar el termini de matrícula dels exàmens teòrics de la província d'Alacant previstos per al 27 i 28 de juny de 2014, fins al 17 de juny, la qual queda redactada de la manera següent:  
  
«1. Es convoquen els exàmens teòrics per províncies següents:  
Alacant  
7 i 8 de febrer  
Patró d'embarcacions de recreació  
Patró per a navegació bàsica  
Patró de moto nàutica A i B  
- Matrícula fins al dia 22 de gener  
27 i 28 de juliol  
Capità de iot  
Patró de iot  
Patró d'embarcacions de recreació  
Patró per a navegació bàsica  
- Matrícula fins al dia 17 de juny  
  
Castelló  
3 i 4 d'octubre  
Patró d'embarcacions de recreació  
Patró per a navegació bàsica  
Patró moto nàutica A i B  
Matrícula fins al dia 16 setembre  
  
València  
4 i 5 d'abril  
Capità de iot  
Patró de iot  
Patró d'embarcacions de recreació  
Patró per a navegació bàsica  
Patró moto nàutica A i B  
- Matrícula fins al dia 17 de març  
28 i 29 de novembre  
Capità de iot  
Patró de iot  
Patró d'embarcacions de recreació  
Patró per a navegació bàsica.  
- Matrícula fins al dia 11 de novembre»  
  
València, 9 de juny de 2014.- La consellera d'Infraestructures, Territori i Medi Ambient: Isabel Bonig Trigueros.